पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम रेलवे के मुंबई डिवीजन ने ट्रेन 02951 मुंबई सेंट्रल-नई दिल्ली राजधानी एक्सप्रेस में पार्सल वैन के टेंडर के लिए 17.76 करोड़ रुपए प्रति वर्ष के लिए एक नया अनुबंध किया है। इस प्रकार इस से 5 वर्षों में 94.37 करोड़ रुपए का कुल राजस्व की प्राप्त होगा।
वहीं ट्रेन संख्या 02955 मुंबई सेंट्रल-जयपुर विशेष ट्रेन में पार्सल वैन को लीज पर देने के 5.36 करोड़ रुपए प्रति वर्ष और 5 वर्ष में 28.52 करोड़ रुपए का राजस्व प्राप्त होगा। मुंबई डिवीजन 12 एसएलआर टेंडर के प्रस्तावों को अंतिम रूप देने की प्रक्रिया में हैं। जिससे 3.92 करोड़ रुपए प्रति वर्ष व 5 वर्षों में 20.86 करोड़ का राजस्व प्राप्त होगा।
9 और लीजिंग अनुबंधों का प्रस्ताव मिला है
वर्ष 2020-21 में मुंबई डिवीजन ने 4.76 करोड़ के वार्षिक राजस्व और 5 वर्षों में 23.84 करोड़ रुपए के 9 नए पार्सल लीजिंग अनुबंधों का करार किया। ट्रेन नंबर 02951 मुंबई सेंट्रल-नई दिल्ली राजधानी एक्सप्रेस के लीज अनुबंध के लिए मुंबई डिवीजन 46,901 रुपए प्रति ट्रिप का प्रस्ताव पाने में सफल रहा। जो बाजार दर से अधिक है और इस तरह 5 वर्षों में 1.71 करोड़ रुपए का वार्षिक और 5 वर्षों में 9.09 करोड़ रुपए राजस्व मिलेगा।
2020-21 में 68.39 करोड़ का राजस्व मिला
पिछले वित्त वर्ष 2020-21 में पार्सल परिवहन के माध्यम से मुंबई डिवीजन का राजस्व 68.39 करोड़ रुपए रहा। जो 58.63 करोड़ रुपए के लक्ष्य से 16.65% अधिक था। मंडल ने मार्च 2021 में 10.82 करोड़ रुपए का उच्चतम पार्सल राजस्व प्राप्त किया और 23 मार्च को 67.43 लाख रुपए का एक दिन का उच्चतम राजस्व दर्ज किया।
चार्टड पार्सल ट्रेन दोबारा शुरू करने की योजना
दूसरी ओर किसान रेल योजना के तहत अब तक मुंबई मंडल ने दहानू रोड और सूरत के नजदीक वलसाड, अमलसाड से दिल्ली के आदर्श नगर के लिए कुल 79 पार्सल ट्रेनों के रेक लोड किए हैं। जिससे 06.01 करोड़ की आय हुआ था। पश्चिम रेलवे द्वारा एसएलआर को लीज पर देने के साथ ही चार्टड पार्सल ट्रेन को लेकर योजना बना रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva zho_Hant eng_Latn